ΕΛΛΗΝΙΚΗ ΔΗΜΟΚΡΑΤΙΑ
ΠΕΡΙΦΕΡΕΙΑ ΚΕΝΤΡΙΚΗΣ ΜΑΚΕΔΟΝΙΑΣ
ΓΡΑΦΕΙΟ ΑΝΤΙΠΕΡΙΦΕΡΕΙΑΡΧΗ ΠΕΛΛΑΣ
ΤΑΧ.Δ/ΝΣΗ: Διοικητήριο Πέλλας - Έδεσσα
ΤΑΧ. ΚΩΔΙΚΑΣ: 58200
ΤΗΛΕΦΩΝΟ: 2381351201
ΗΛ.Δ/ΝΣΗ: grantiper@pella.gr

Δελτίο Τύπου

								Έδεσσα, 10/7/2023

Τους «Θεματοφύλακες του Ελληνικού Πολιτισμού» στην Αυστραλία υποδέχθηκε ο Ιορδάνης Τζαμτζής.

Εδώ και είκοσι χρόνια ο ελληνικός πολιτισμός και η ελληνική γλώσσα έχουν βρει στην Αυστραλία ισχυρούς «Θεματοφύλακες». Αντιπροσωπεία φοιτητών και καθηγητών του Πανεπιστημίου Charles Darwin επισκέφθηκαν σήμερα τον Αντιπεριφερειάρχη Π.Ε. Πέλλας, κ. Ιορδάνη Τζαμτζή, στο πλαίσιο καινοτόμων διδακτικών και ερευνητικών πρωτοβουλιών του προγράμματος Ελληνικής Γλώσσας και Πολιτισμού του Πανεπιστημίου τους.
Ο κ. Τζαμτζής υποδέχθηκε θερμά τους ξεχωριστούς επισκέπτες με επικεφαλής τον Καθηγητή Δρ. Γεώργιο Φραζή, ενώ έδειξε ιδιαίτερο ενδιαφέρον για το ερευνητικό τους έργο σχετικά με την Ελληνική Διασπορά ανά τον κόσμο και τη συνεργασία της ομάδας με ελληνικά και διεθνή Πανεπιστήμια. Ο Αντιπεριφερειάρχης Πέλλας προσέφερε στους καλεσμένους του πολυτελή λευκώματα για την ιστορία της Μακεδονίας.